เอฟิซัส

เอฟิซัส (อังกฤษ: Ephesus; กรีก: Ἔφεσος; ตุรกี: Efes) เป็นเมืองกรีกโบราณที่ตั้งอยู่ทางฝั่งตะวันตกของอานาโตเลียในจังหวัดอิซมีร์ในประเทศตุรกีปัจจุบัน เอฟิซัสเป็นหนึ่งในสิบสองเมืองของสหพันธ์ไอโอเนีย (Ionian League) ในสมัยกรีกคลาสสิก ในสมัยโรมันเอฟิซัสเป็นเมืองที่ใหญ่เป็นสองของจักรวรรดิโรมันรองจากโรมที่เป็นเมืองหลวงของจักรวรรดิอยู่เป็นเวลานาน เอฟิซัสมีประชากรกว่า 250,000 คนในศตวรรษที่ 1 ก่อนคริสต์ศักราชซึ่งเท่ากับทำให้เป็นเมืองที่ใหญ่เป็นสองของโลกในยุคนั้นด้วย ชื่อเสียงของเมืองมาจากเทวสถานอาร์ทีมิส (สร้างเสร็จราว 550 ปีก่อนคริสต์ศักราช) ซึ่งเป็นหนึ่งในเจ็ดสิ่งมหัศจรรย์ของโลก ตัวเทวสถานถูกทำลายใน ค.ศ. 401 โดยฝูงชนที่นำโดยนักบุญจอห์น คริสซอสตอม จักรพรรดิคอนสแตนตินที่ 1 ทรงสร้างเมืองขึ้นมาใหม่และทรงสร้างโรงอาบน้ำสาธารณะ ต่อมาใน ค.ศ. 614 บางส่วนของตัวเมืองก็ถูกทำลายจากแผ่นดินไหว เมื่อความสำคัญทางการค้าขายของเอฟิซัสลดถอยลง อ่าวก็ตื้นเขินขึ้น ในปัจจุบันศูนย์โบราณคดีของเอฟิซัสตั้งอยู่ราว 3 กิโลเมตรไปทางตะวันตกเฉียงใต้ของตัวเมืองแซ็ลชุค ซากเมืองโบราณของเอฟิซัสเป็นสิ่งที่ดึงดูดนักท่องเที่ยวเป็นอันมาก อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ เอฟิซัส lib.utexas.edu/maps, Map of Asia Minor (modern Turkey) which shows Ephesus in the province of Lydia close to the Aegean Sea. unc.edu เก็บถาวร 2010-03-02 ที่ เวย์แบ็กแมชชีน, Map of the Roman Empire at the end of the second century. lib.utexas.edu/maps, Map of the eastern half of the Roman Empire. online.mq.edu.au เก็บถาวร 2007-12-19 ที่ เวย์แบ็กแมชชีน, Coinage of Ephesus, Macquarie University, Australia. whitman.edu/theatre, The Theater at Ephesus, The Ancient Theater Archive, Theater specifications and virtual reality tour of theater. asiaminorcoins.com เก็บถาวร 2011-07-07 ที่ เวย์แบ็กแมชชีน, Asia Minor Coins - Greek and Roman coins from ancient Ephesos. fotopedia.com เก็บถาวร 2010-05-10 ที่ เวย์แบ็กแมชชีน, Selected photos of Ephesus. Vienna Ephesos Museum, Wien, Vienna, Ephesos Museum - large Flickr Gallery